stanford-oval/wikipedia huggingface dataset:
סמנתה בונד
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 | מנספילד פארק | Mansfield Park | מריה ברטרם |  |
| 1989 | אריק הוויקינג | Erik the Viking | הלגה |  |
| 1990 | פוארו | Agatha Christie's Poirot | סטלה רובינסון | בפרק "The Adventure of the Cheap Flat" |
| 1995 | גולדן איי | GoldenEye | מיס מאניפני |  |
| 1996 | אמה | Emma | מיס טיילור / גברת וסטון | מיני-סדרה |
| 1997 | מחר לנצח | Tomorrow Never Dies | מיס מאניפני |  |
| 1999 | העולם אינו מספיק | The World Is Not Enough | מיס מאניפני |  |
| 2002 | למות ביום אחר | Die Another Day | מיס מאניפני |  |
| 2004 |  | Blinded | ד"ר קרוליין לאמור |  |
| 2005–2006 | דונובן | Donovan | קייט דונובן |  |
| 2007 | פאני היל | Fanny Hill | גברת קול | מיני-סדרה |
| 2008 | מלון בבילון | Hotel Babylon | קרוליין | סדרת טלוויזיה (פרק אחד) |
| 2007–2008 | הרפתקאות שרה ג'יין | The Sarah Jane Adventures | גברת וורמווד | סדרת טלוויזיה (3 פרקים) |
| 2008 | אי של שפיות | Distant Shores | ליזה שור | סדרת טלוויזיה |
| 2009 | מיס מארפל | Agatha Christie's Marple | ג'וליה סימונס | בפרק "A Murder Is Announced" |
| 2009 | הדרך לקנדלפורד | Lark Rise to Candleford | סלסטיה ברייס קולסטון | סדרת טלוויזיה (פרק אחד) |
| 2009 | בקצב הלב | Heartbeat | סילביה סווינטון | בפרק "Deadlier Than the Male" |
| 2010 |  | The Queen | המלכה | בפרק "Us and Them" |
| 2010 | תחבולות חדשות | New Tricks | אן גורטון | בפרק "Left Field" |
| 2001–2011 | רציחות במידסומר | Midsomer Murders | תפקידים שונים | סדרת טלוויזיה (3 פרקים) |
| 2007–2014 | לא ממש סיטקום | Outnumbered | אנג'לה | סדרת טלוויזיה |
| 2010–2015 | אחוזת דאונטון | Downton Abbey | ליידי רוזמונד פיינסוויק | סדרת טלוויזיה |
| 2015–2016 |  | Home Fires | פרנסס ברדן | סדרת טלוויזיה |
| 2017 |  | A Royal Winter | ביאטריס | סרט טלוויזיה |
| 2019 | עדות אילמת | Silent Witness | האנה קוויקי |  |
| 2021 |  | School's Out Forever | ג'ורג'ינה |  |
| 2022 | אחוזת דאונטון 2 | Downton Abbey: A New Era | ליידי רוזמונד פיינסוויק |  |
| 2023 |  | The Inheritance | סוזן | מיני-סדרה; ערוץ 5 |
פהד באיו

פהד עזיז באיו (באנגלית: Fahad Aziz Bayo; נולד ב-10 במאי 1998) הוא כדורגלן אוגנדי, המשחק בעמדת החלוץ בווישקוב.
קריירת מועדונים

באיו התחיל את הקריירה שלו באקדמיות לכדורגל מקומיות. כאשר היה בן 16, חתם בפרולינה מהליגה האוגנדית השנייה. בסיום עונתו השנייה בקבוצה, עלה עם הקבוצה לליגת העל האוגנדית.
בינואר 2018, באיו חתם בבילדקון מליגת העל הזמבית.
בקיץ 2019, חזר לאוגנדה וחתם בויפרס.
ב-27 ביולי 2020, באיו חתם לארבע שנים במ.ס. אשדוד.
בינואר 2022 הושאל לקבוצת בני סכנין עד לסיום העונה על מנת לפנות מקום לזר בקבוצה. בהופעת הבכורה ב-5 בפברואר כבש גם שער ניצחון ב-1-0 על הפועל תל אביב.
קריירה בינלאומית

ב-24 במרץ 2018, באיו ערך את הופעת הבכורה שלו בנבחרת אוגנדה בניצחון 1–3 נגד סאו טומה ופרינסיפה.
ב-19 באוקטובר 2019, באיו הבקיע את שער הבכורה שלו בנבחרת בניצחון 1–2 נגד מלאווי במסגרת מוקדמות גביע אפריקה לאומות 2021.
הערות שוליים

↑  עמית קרקו, ‏אשדוד רכשה את סבטקוביץ', פהד באיו חתם, באתר ONE‏, 27 ביולי 2020
↑  יניב טוכמן‏, פאהד באיו הושאל ממ.ס. אשדוד לבני סכנין עד סיום העונה, באתר וואלה, 9 בינואר 2022
דגש

ערך זה עוסק בסימן ניקוד עברי. אם התכוונתם למשמעות אחרת, ראו .
דָּגֵשׁ הוא סימן ניקוד בעברית, שנראה כמו נקודה בתוך האות.
אף שתפקידיהם שונים, הדגש זהה בצורתו למפיק ולשורוק. במחשבים, שלושת הסימנים מיוצגים באמצעות אותו תו יוניקוד, HEBREW POINT DAGESH OR MAPIQ (מס' U+05BC).
ניתן לסמן במפורש את חוסר הדגש באמצעות הסימן רפה, שנראה כמו קו מעל האות. הסימן הזה היה בשימוש נרחב בכתבי יד עבריים עתיקים והוא משמש בכתיב תקני של יידיש, אבל בעברית החדשה השימוש בו נדיר.
סוגי הדגש

דגש קל, מורה על שינוי איכותי בהגיית אות. נקרא גם קשיין. הדגש הקל נכתב רק באותיות בג"ד כפ"ת כאשר הן באות בראש מילה או אחרי שווא נח, למשל במילה כַּפְתּוֹר. כיום, אין הבדל איכותי בהגיית צורתן הדגושה והרָפָה של אותיות גד"ת.
דגש חזק , מורה על הגיית האות ככפולה. נקרא גם כפלן ומכפל . הדגש החזק יכול לבוא בכל האותיות למעט האותיות הגרוניות, אהחע"ר (למעט פעמים אחדות במקרא). בעברית החדשה המדוברת הוא משנה רק את הצליל של האותיות בכ"פ, כמו הדגש הקל. דגש חזק יכול להיות תבניתי או משלים :
הדגש התבניתי טבוע במשקל או בבניין של המילה. למשל במילה שַׁפַּעַת יש דגש באות פ משום שבמשקל קַטֶּלֶת תמיד חייב להיות דגש באות האמצעית של השורש.
הדגש המשלים נובע מהתלכדות עיצורים. למשל, במילה לְהַפִּיל, האות נ מהשורש נ־פ־ל מתלכדת עם האות פ, וכתוצאה מזה יש דגש באות פ.
הקלדה

כך מקלידים את הדגש במערכות הפעלה שונות:
Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות ד
Windows 7 וגרסאות ישנות יותר: בזמן ש־Caps Lock דלוק, לחיצה על Shift-= (סימן שווה)
macOS‏: Alt והאות ת
אנדרואיד (מקלדת Gboard): הקשה ארוכה על האות ד.
ריימונדס קרוליס

ריימונדס קרוליס (בלטבית: Raimonds Krollis; נולד ב-28 באוקטובר 2001 בריגה שבלטביה) הוא כדורגלן לטבי המשחק בעמדת החלוץ בקבוצת ספציה מהסרייה ב' ובנבחרת לטביה.
קריירת מועדונים

קרוליס גדל במחלקת הנוער של מטה. בשנת 2018 החל לשחק בקבוצה הבוגרת של המועדון במסגרת ליגת העל הלטבית, ובסך הכל ערך 49 הופעות ליגה במדי המועדון, בהן הבקיע 16 שערים.
ב-28 בינואר 2021 חתם בוולמיירה מליגת העל הלטבית. הוא ערך 59 הופעות ליגה במדי המועדון, בהן הבקיע 37 שערים. בעונת 2022, בה זכתה ולמיירה באליפות לטביה, סיים כמלך השערים של הליגה, עם 25 שערים.
ב-20 בינואר 2023 חתם קרוליס על חוזה לשלוש שנים וחצי בספציה מהסרייה א'. ב-5 בפברואר ערך את הופעת הבכורה שלו במועדון, בהפסד 0–3 לנאפולי במסגרת המחזור ה-21 בליגה לעונת 2022/2023.
קריירה בינלאומית

ב-6 בספטמבר 2020 ערך קרוליס את הופעת הבכורה שלו בנבחרת לטביה, בתיקו 1-1 נגד נבחרת מלטה במסגרת ליגת האומות 2020/2021. ב-17 בנובמבר 2020 הבקיע את שער הבכורה שלו בנבחרת, בניצחון 0–5 על נבחרת אנדורה, גם כן במסגרת ליגת האומות.
תארים

אליפות לטביה (1): 2022
מוסא דז'נפו

מוסא דז'נפו (בצרפתית: Moussa Djenepo; נולד ב-15 ביוני 1998) הוא כדורגלן מאלי המשחק בעמדת קשר הכנף בקבוצת סטנדרד לייז' מליגת העל הבלגית ובנבחרת מאלי.
קריירת מועדונים

דז'נפו שיחק באקדמיית יילין אולימפיק במאלי. ב-31 בינואר 2017 הושאל לסטנדרד לייז' בעסקה עם אפשרות רכישה, והחל לשחק במחלקת הנוער של המועדון. ב-30 במאי הפעילה סטנדרד לייז' את סעיף הרכישה, והוא עבר אליה באופן קבוע. ב-27 באוגוסט ערך את הופעת הבכורה שלו במועדון, בהפסד 4-0 לקלאב ברוז' במסגרת המחזור החמישי בליגת העל הבלגית לעונת 2017/2018. ב-11 במרץ 2018 הבקיע את שער הבכורה שלו במועדון, בניצחון 3-2 על אוסטנדה במסגרת המחזור ה-30 בליגה. הוא ערך 49 הופעות ליגה במדי המועדון, בהן הבקיע תשעה שערים, וזכה עם המועדון בגביע הבלגי בעונת 2017/2018.
ב-13 ביוני 2019 חתם דז'נפו על חוזה לארבע שנים בסאות'המפטון מהפרמייר ליג. ב-17 באוגוסט ערך את הופעת הבכורה שלו במועדון, בהפסד 2-1 לליברפול במסגרת המחזור השני בליגה לעונת 2019/2020. ב-24 באוגוסט הבקיע את שער הבכורה שלו בנבחרת, בניצחון 2-0 על ברייטון אנד הוב אלביון במסגרת המחזור השלישי בליגה. הוא שיחק במועדון במשך ארבע עונות, בהן ערך 73 הופעות ליגה והבקיע שלושה שערים.
ב-5 בספטמבר 2023 חזר דז'נפו לסטנדרד לייז' וחתם על חוזה לשלוש שנים במועדון.
קריירה בינלאומית

ב-3 באוקטובר 2017 זומן דז'נפו לראשונה לסגל נבחרת מאלי. ב-6 באוקטובר ערך את הופעת הבכורה שלו בנבחרת, בתיקו 0-0 נגד נבחרת חוף השנהב במסגרת מוקדמות מונדיאל 2018. ב-23 במרץ 2019 הבקיע דז'נפו את שער הבכורה שלו בנבחרת, בניצחון 3-0 על נבחרת דרום סודאן במסגרת מוקדמות גביע אפריקה לאומות 2019.
הוא נכלל בסגל הנבחרת לטורניר גביע אפריקה לאומות 2019, בו ערך שלוש הופעות, ולטורניר גביע אפריקה לאומות 2021, גם בו ערך שלוש הופעות.
תארים

הגביע הבלגי (1): 2017/2018
הערות שוליים

↑  Moussa Djenepo signs at Standard de Liège, Drupal (באנגלית)
↑  Option levée pour Moussa DJENEPO, Standard de Liège (בצרפתית)
↑  Live Scores - Jupiler League: Club Brugge - Standard Liège - FIFA.com, web.archive.org, ‏2017-10-07
↑  Un renversant Standard joue à se faire peur mais s'offre les POI, RTBF (בצרפתית)
↑  Moussa Djenepo | Football Stats | Standard Liege | Season 2017/2018 | Soccer Base, www.soccerbase.com
↑  News, www.southamptonfc.com (באנגלית בריטית)
↑    Telegraph Sport, ‏Southampton complete signing of Moussa Djenepo from Standard Liege, The Telegraph, 13 June 2019
↑  Moussa DJENEPO de retour chez les Rouches !, Standard de Liège (בצרפתית)
↑  Moussa Djenepo completes transfer to Standard Liège | Southampton FC | News, www.southamptonfc.com, ‏2023-09-05 (באנגלית בריטית)
↑  Programme de nos 14 internationaux, Standard de Liège (בצרפתית)
↑  2018 FIFA World Cup Russia™ - Matches - Mali-Côte d'Ivoire - FIFA.com, web.archive.org, ‏2016-08-19
↑  "Afcon 2021: Mali recall Brighton's Yves Bissouma after three-year absence". BBC Sport (באנגלית בריטית). 2021-12-27. נבדק ב-2024-07-06.
| נבחרת מאלי – גביע אפריקה לאומות 2019 |
| --- | --- | --- |
|  1 מונקורו •  2 המ. טראורה •  3 קונה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 מארגה •  10 ק. קוליבאלי •   11 ל. קוליבאלי •  12 קויטה • 13 ואגה •  14 א. טראורה • 15 פופאנה • 16 דיארה • 17 סאקו • 18 דוקורה • 19 דז'נפו • 20 ניאנה • 21 א.נ. טראורה • 22 קייטה • 23 דיאבי • מאמן: מגאסובה |  1 מונקורו •  2 המ. טראורה •  3 קונה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 מארגה •  10 ק. קוליבאלי •   11 ל. קוליבאלי •  12 קויטה • 13 ואגה •  14 א. טראורה • 15 פופאנה • 16 דיארה • 17 סאקו • 18 דוקורה • 19 דז'נפו • 20 ניאנה • 21 א.נ. טראורה • 22 קייטה • 23 דיאבי • מאמן: מגאסובה | מאלי |
| נבחרת מאלי – גביע אפריקה לאומות 2021 |
| --- | --- | --- |
|  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה |  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה | מאלי |
אנה קוואן

| --- | --- |

 לידה:  10 באפריל 1901 קאן, צרפת 
 פטירה:  5 בדצמבר 1968 (בגיל 67) לונדון, הממלכה המאוחדת 
 שם לידה:  Helen Woods 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקום לימודים:  בית ספר פרסונס מיד 
 שפות היצירה:  אנגלית 
 יצירות בולטות:  Ice 
 
אנה קוואן (באנגלית: Anna Kavan‏; 10 באפריל 1901 – 5 בדצמבר 1968) הייתה סופרת וציירת בריטית אשר זכתה להכרה והוקרה ספרותית בעיקר לאחר מותה, ספריה תורגמו לשפות רבות, סיפרה, הניחו לי, תורגם לעברית.
מהלך חייה כהלן וודס

אנה קוואן נולדה ב-1901 בקאן שבצרפת בשם הלן וודס, הוריה היו אנגלים ממעמד חברתי רם. היא חוותה ילדות לא מאושרת, הוריה התנכרו זה לזה וגם העניקו יחס קר נטול רגשות להלן, ילדתם היחידה. ב-1905 בהיותה בת ארבע הוריה הותירו אותה למשמרת אצל קרובי משפחה ונסעו לארצות הברית. רק בהיותה בת חמש הגיעה הלן וודס לארצות הברית כדי להתאחד עם הוריה ומיד נשלחה אל פנימייה. בשנת 1915 התאבד אביה של הלן לאחר שקפץ מאונייה במהלך מסע בדרום אמריקה.
מהלך חייה כהלן פרגסון

ב-1920 נישאה הלן וודס והפכה באופן רשמי להלן פרגסון. בעלה על פי מקורות שונים, היה בן זוגה לשעבר של אימה ושירת כפקיד קולוניאלי בבורמה. הבורמזים נהגו לכנות את בעלה דונלד פרגסון בשם "מר ראש כלב". הנישואים היו לא מאושרים. בספרה "מי את?" תיארה אישה נשואה שעקב יחסו של בעלה, איבדה את זהותה כאישה וכאדם.
ב-1922 עזבה הלן את בעלה יחד עם בנם המשותף בריאן והם חזרו לאנגליה. יחסיה של הלן עם בנה לאורך השנים היו קשים.
ב-1926 החלה הלן לנהל מערכת יחסים עם הצייר האלכוהוליסט סטיוארט אדמונדס. עוד לפני שהכירה את אדמונדס התוודעה הלן לסם הקוקאין והחלה להשתמש בו בעיקר כדי להמריץ את עצמה במהלך משחקי טניס שנהגה לשחק, אך בעקבות הקשר עם אדמונדס התוודעה להרואין ובמהרה החלה להיות מכורה (ועד יום מותה לא תגמל מהרואין.) מאידך הלן הגדירה את התקופה בה ניהלה מערכת יחסים עם סטיוארט אדמונדס כמאושרת בחייה. היא נהגה לתאר ביומניה את ההזיות אשר השימוש בסמים הוליד. הסופרת השמידה את רוב היומנים המכילים תיאורי הזיות. יחד עם הכתיבה, הפכה הלן לציירת מוערכת, ציוריה הוצגו בגלריות נחשבות באנגליה. בשנת 1938 ניסתה הלן פרגסון להתאבד וזאת לאחר שניסיון הגמילה שלה מהרואין נכשל ובעקבותיו נטש אותה אהובה סטיוארט אדמונדס, היא אושפזה ועברה טיפולים ממושכים עקב הדיכאון הקליני בו הייתה מצויה.
מהלך חייה כאנה קוואן

ב-1940 בפעם הראשונה בחייה, הגדירה הסופרת את זהותה באופן עצמאי מבלי שהזהות נכפתה עליה. היא החליפה את שמה לאנה קוואן כבן אדם וכסופרת, בהתאם לכך היא צבעה את שערה הערמוני לבלונדיני בהיר ומבחינתה שנות חייה כהלן פרגסון היו חסרות משמעות. כמכורה להרואין סבלה אנה קוואן מרזון קיצוני והוא הפך לאחד המאפיינים הבולטים שלה. הספר הראשון שפרסמה הסופרת בשמה החדש היה Asylum piece and other stories בספר זה היא תיארה תקופת המעבר בין דמותה כהלן פרגסון לדמותה כאנה קוואן, תקופה שהתאפיינה בדיכאונות וסבל נפשי רב, ומלחמתה העיקשת להישאר שפויה. היא עקרה לניו יורק לאחר טיול שערכה סביב העולם, אך ב-1942 בעקבות נפילתו של בנה החייל האנגלי במהלך מלחמת העולם השנייה, נאלצה אנה קוואן לשוב לאנגליה ואז שוב ניסתה לשים קץ לחייה. כתיבתה בשנים שלאחר מות בנה התאפיינה במרכיבים אוטוביוגרפים רבים אך מאידך על בנה מעולם לא כתבה. היא זכתה לעדנה בתחום היצירה הספרותית וכתבה רומנים וסיפורים קצרים, היצירות היו בדרך כלל קודרות למדי וב-1964 יצא לאור סיפרה המצליח ביותר שנשא את השם: Ice הרומן הושפע מאוד מתחום המדע הבדיוני ובעקבות הספר הסופרת כונתה "אחותו של קפקא." הרבה בגלל שיקוף הריקנות הנפשית שקוואן תיארה באמצעות הקרח. ב-5 בדצמבר 1968 נמצאה הסופרת נטולת חיים בדירתה בלונדון, הדירה הכילה כמויות גדולות של סם ההרואין אך לבסוף נמסר שהמוות נגרם עקב בעיות לב. בימי חייה אנה קוואן כמעט שלא זכתה להד כלשהו בעולם הספרות, מאידך לאחר מותה החלו להתפרסם כתבי יד שהשאירה, ספריה זכו לאחר מותה לתרגומים רבים ולהד ספרותי רב, (ביקורות ספרותיות, דיונים על ספריה, וכיו...)
מספר יצירות של אנה קוואן פורסמו רק אחרי מותה על ידי ריס דייוויס שטיפל בירושתה וערך את היצירות שלה.
ספריה שתורגמו לעברית

הניחו לי - כתר ספרים, תרגמה מאנגלית ברוריה בן ברוך, אחרית דבר: יערה שחורי, 2010
ספרים שכתבה בהיותה הלן פרגסון

Charmed Circle 1929
Let Me Alone 1930
The Dark Sisters 1930
A Stranger Still 1935
Goose Cross 1936
Rich Get Rich 1937
ספרים שכתבה בהיותה אנה קוואן

Asylum Piece 1940
Change The Name 1941
I Am Lazarus 1945
Sleep Has His House (a.k.a. The House of Sleep) 1948
The Horse's Tale (with K. T. Bluth) 1949
A Scarcity of Love 1956
Eagle's Nest 1957
A Bright Green Field and Other Stories 1958
Who Are You? 1963
Ice 1967
Julia and the Bazooka 1970
My Soul in China 1975
My Madness: Selected Writings 1990
Mercury 1994
The Parson 1995
Guilty 2007
הערות שוליים

↑  הסתייעתי רבות באחרית הדבר שכתבה יערה שחורי לספר, בכתיבת הערך
| --- | --- |
בקרת זהויות :  NLI: 987007308866705171  PLWABN: 9810532276605606  BIBSYS: 97048403  BNE: XX849040  BnF: cb119095054 (data)  CiNii: DA0356076X  GND: 119189380  ISNI: 0000 0001 1821 6377  LCCN: n79142800  LNB: 000090543  NDL: 00445298  NKC: kup19940000047264  NLA: 35848969  NLK: KAC202303936  NSK: 000706490  NTA: 070608563  RERO: 02-A003445503  SELIBR: 193095  SNAC: w6c83gpw  SUDOC: 026946483  Trove: 1114717  VIAF: 59084394   WorldCat (עם VIAF): 59084394
קור קרולי

קוֹר קָרוֹלִי (לטינית: Cor Caroli - ליבו של צ'ארלס) או α2 בכלבי ציד הוא הכוכב הבהיר ביותר בקבוצת הכוכבים כלבי ציד עם בהירות נראית מדרגה 2.88. שמו ניתן לו על ידי האסטרונום האנגלי אדמונד היילי לכבודו של צ'ארלס השני, מלך אנגליה. זהו כוכב כפול במרחק של כ-115 שנות אור, שניתן באמצעות טלסקופ חובבים להפריד בין שני מרכיביו. במרחק זוויתי של כ-3 מעלות מצפון-צפון-מערב לקור קרולי נמצאת הגלקסיה M94 ובמרחק זוויתי של כ-5 מעלות מצפון-מזרח לו נמצאת גלקסיית החמניה, כך שניתן להיעזר בו כדי לאתרן.
מאפיינים

קור קרולי הוא כוכב הסדרה הראשית לבן-כחלחל מסוג ספקטרלי A0 Vp, כאשר הסימון p מתייחס לכך שספקטרום הקרינה של קור קרולי הוא חריג. מסתו של קור קרולי כ-3 מסות שמש, רדיוסו כ-2.5 רדיוסי שמש, טמפרטורת פניו כ-11,600 קלווין והוא מאיר בעוצמה של פי 75 מעוצמת ההארה של השמש באור נראה ובערך פי 100 בצירוף הקרינה בתחום העל-סגול.
הספקטרום של קור קרולי מראה על שכיחות גבוהה מהרגיל של יסודות כימיים כמו צורן, כלור, כרום, טיטניום וברזל ושכיחות גבוהה בהרבה מהרגיל של היסודות הנדירים פרסאודימיום, נאודימיום ואירופיום, אך הפיזור שלהם על פני הכוכב אינו אחיד ותלוי בשדה המגנטי של הכוכב. לכוכב שדה מגנטי חזק בהרבה מהרגיל שמגיע לעוצמה של 3,500 גאוס (פי 1,000 מעוצמת השדה האופייני של השמש), שמשפיע באופן שונה על התנועה של יסודות שונים בתוך הכוכב וגורם לפיזור הלא אחיד של היסודות השונים. כתוצאה מכך, עוצמת ההארה של הכוכב אינה אחידה ובהירותו משתנה כאשר הוא מסתובב על צירו בכעשירית של דרגת בהירות במחזוריות של 5 ימים, 11 שעות ו-17 דקות, התואמת כנראה לזמן הסיבוב של הכוכב על צירו. כוכב זה מהווה אבטיפוס לכוכבים משתנים נוספים בעלי מנגנון השתנות דומה, שנקראים משתני α2 בכלבי ציד.
מאפיינים > תכונות α1 בכלבי ציד

במרחק זוויתי של כ-19 שניות קשת מקור קרולי נמצא כוכב נוסף שנקרא α1 בכלבי ציד עם דרגת בהירות 5.6, כך שניתן להבחין בו בקלות באמצעות טלסקופ חובבים. זהו כוכב הסדרה הראשית לבן-צהבהב מסוג ספקטרלי F2 V, מסתו כ-1.5 מסות שמש ורדיוסו כ-1.5 רדיוסי שמש, טמפרטורת פניו כ-7,080 קלווין והוא מאיר בעוצמה של פי 6 מעוצמת ההארה של השמש. המרחק הזוויתי ביניהם שקול ללפחות 675 יחידות אסטרונומיות וזמן ההקפה של בני הזוג זה את זה הוא לפחות 8,300 שנים.
הערות שוליים

1 2 3  SIMBAD:Cor Caroli
1 2  General Catalogue of Variable Stars: α2 Canum Venaticorum
1 2 3 4 5 6  O. Kochukhov & G. A. Wade: Magnetic Doppler imaging of α2 Canum Venaticorum in all four Stokes parameters, Astronomy & Astrophysics, Vol. 513, id. A13, p. 4 (2010)
1 2  SIMBAD: α1 Canum Venaticorum
1 2 3  C. Allende Prieto & D. L. Lambert: Fundamental parameters of nearby stars from the comparison with evolutionary calculations: masses, radii and effective temperatures, Astronomy & Astrophysics, vol. 352, p. 555 (1999)
↑  J. Silvester, O. Kochukhov & G. A. Wade: Stokes IQUV magnetic Doppler imaging of Ap stars - III. Next generation chemical abundance mapping of α2 CVn, Monthly Notices of the Royal Astronomical Society, Vol. 444, Iss. 2, p. 1442 (2014)
↑  J. Silvester, O. Kochukhov & G. A. Wade: Stokes IQUV magnetic Doppler imaging of Ap stars - II. Next generation magnetic Doppler imaging of α2 CVn, Monthly Notices of the Royal Astronomical Society, Vol. 440, Iss. 1, p. 182 (2014)
מיינקראפט דאנג'נס

| --- | --- |

 כללי
 תאריך הוצאה:  26 במאי 2020
 סוגה:  Dungeon crawler
 מספר שחקנים:  1–4
 פיתוח:  מוג'אנג
 הוצאה לאור:  Microsoft Studios 
 ארץ מקור:  שוודיה 
 שפות:  אנגלית, פורטוגזית ברזילאית, פורטוגזית, רוסית, ספרדית, סינית מפושטת, שוודית, פולנית, יפנית, צרפתית, קוריאנית, איטלקית, ספרדית, גרמנית, סינית מסורתית 
 סדרה:  מיינקראפט
 דרישות תוכנה
 מנוע משחק:  Unreal Engine 4
 מצבי משחק:  משחק וידאו לשחקן יחיד משחק מרובה משתתפים
 פלטפורמות:  Windows Xbox One פלייסטיישן 4 נינטנדו סוויץ'
 www.minecraft.net/dungeons
 
מבוכי מיינקראפט (באנגלית: Minecraft Dungeons) הוא משחק בז'אנר ה-Dungeon crawler, שפותח על ידי חברת מוג'אנג ויצא לאור על ידי חברת Xbox Game Studios (אנ'). המשחק, אשר מיועד לפלטפורמות Windows‏, Xbox One, פלייסטיישן 4 ונינטנדו סוויץ', יצא לשווקים ב-26 במאי 2020.
משחקיות

זה הוא משחק עולם פתוח שמבוסס על משחק הווידאו הפופולרי של mojang: מיינקראפט. בדומה למשחקים אחרים בז'אנר ה-Dungeon crawler גם משחק זה הוא סוג של משחק תפקידים בו הגיבורים מנווטים בסביבת מבוך, נלחמים במפלצות שונות, נמנעים ממלכודות, צריכים לפתור חידות, ולבזוז אוצרות שונים לאורך הדרך.
עד ארבעה שחקנים יכולים לשחק במשחק יחד בו זמנית במחשב/קונסולת משחק אחת או דרך האינטרנט.
פיתוח

המשחק פותח על ידי חברת מוג'אנג באמצעות המנוע הגרפי Unreal Engine 4 עבור הפלטפורמות Xbox One‏, Windows, פלייסטיישן 4 ונינטנדו סוויץ' המהדורות שיעבדו בקונסלה מפותחות על ידי חברת Double Eleven.
הפצה

מועד היציאה של המשחק לשווקים היה ה-26 במאי 2020. גרסת הבטא של המשחק הייתה במקור זמינה לקבוצת משתמשים מצומצמת בין 25 במרץ ל-24 באפריל 2020.
כשהמשחק יצא לשווקים, הוא היה זמין ב"מהדורה רגילה" או ב"מהדורת הגיבורים", שכוללת חבילות תוכן ופריטים נוספים שזמינים להורדה.
ראו גם

מיינקראפט
הערות שוליים

↑  "Minecraft: Dungeons is made in the Unreal Engine". PCGamesN (באנגלית בריטית). נבדק ב-11 ביוני 2019. {{cite web}}:  (עזרה)
↑  "Announcement: Minecraft Dungeons". Double Eleven. 17 בספטמבר 2019. נבדק ב-18 בספטמבר 2019. {{cite web}}:  (עזרה)
↑  Chalk, Andy. "Minecraft Dungeons is delayed until May". PC Gamer. נבדק ב-31 במרץ 2020. {{cite web}}:  (עזרה)
↑  "Minecraft Dungeons FAQ". Minecraft Help. Mojang. נבדק ב-24 באפריל 2020. {{cite web}}:  (עזרה)
↑  Holt, Kris (31 במרץ 2020). "'Minecraft Dungeons' is delayed until May 26th". Engadget. נבדק ב-3 באפריל 2020. {{cite web}}:  (עזרה)
| Mojang Studios |
| --- | --- | --- |
| משחקי וידאו | מיינקראפט • Caller's Bane •  Minecraft: Story Mode • Cobalt • (אנ') Crown and Council • (אנ') Cobalt WASD • ‏Minecraft Earth • מיינקראפט דאנג'נס • Minicraft (אנ') |  |
| אנשי מפתח | מרקוס פרסון • ינס ברגנסטן • נתן אדמס • C418 • לנה ריין |  |
ומיק וולקן

| --- | --- |

צילום מהאביב 2007
 לידה:  1932 (בן 92 בערך) ניקוסיה, קפריסין הבריטית 
 ענף מדעי:  פסיכיאטריה 
 מקום לימודים:  בית הספר לרפואה של אוניברסיטת אנקרה 
 מוסדות:  אוניברסיטת וירג'יניה  Austen Riggs Center 
 פרסים והוקרה:  פרס סיגורני (2015)  פרס זיגמונד פרויד (2003)  Nevitt Sanford Award for Outstanding Professional Contributions to Political Psychology (1994) 
 
ומיק גֶ'מאל ווֹלקָן (בטורקית: Vamık Cemal Volkan, ‏ נולד ב-1932) הוא פסיכיאטר ופסיכואנליטיקאי אמריקאי ממוצא קפריסאי-טורקי, נודע במחקריו בפסיכולוגיה הפוליטית, במיוחד בנוגע למצבי הסכסוך בין עמים. כיהן כ-30 שנה כפרופסור לפסיכיאטריה באוניברסיטת וירג'יניה בשרלוטסוויל, בימינו פרופסור אמריטוס.
חייו

ומיק ג'מאל וולקן נולד במשפחה טורקית בניקוסיה בקפריסין, בימי השלטון הבריטי באי. הוא למד בבית ספר התיכון האסלאמי - בהמשך בית הספר התיכון הטורקי בניקוסיה ואחר כך נסע ללמוד רפואה באוניברסיטת אנקרה בטורקיה. אחרי סיום התואר בשנת 1956. נתקל בקשיים בשוק העבודה הטורקי מפני שלא היה אזרח המדינה. בשנת 1957, בגיל 25, היגר לשיקגו, בארצות הברית והתמחה בפסיכיאטריה ופסיכואנליזה. שלושה חדשים אחרי הגעתו נודע לו שידיד טוב שלו, רוקח, נהרג על ידי לאומנים קפריסאים יוונים. חזר לביקור במולדת ובטורקיה רק כעבור עשור.
בשנים 1961–1963 לימד וולקן כמדריך בבית הספר לרפואה של אוניברסיטת צפון קרוליינה בצ'אפל היל וכרופא בבתי החולים צ'רי בגולסבורו, ובבית החולים "דורותאה דיקס" בראליי, צפון קרוליינה.
החל משנת 1963 היה חבר הסגל של אוניברסיטת וירג'יניה בשרלוטסוויל בתחום הפסיכיאטריה. בשנים 1968–1971 כיהן כמרצה בכיר ובשנים 1972–2002 כפרופסור לפסיכיאטריה בבית הספר לרפואה של אוניברסיטת וירג'יניה בשרלוטסוויל. מספר שנים לימד פסיכיאטריה גם מסגרת בית הספר לאחיות.
ב-1970–1976 היה מנהל הקליניקה לזהות המגדר של המרכז הרפואי וירג'יניה בשרלוטוויל.
למשך 16 שנה (1994-1978) כיהן שם גם כמנהל רפואי של בית החולים האוניברסיטאי "בלו רידג' דיביז'ן" שכלל מחלקות פסיכיאטריות, שיקומיות, נוירולוגיות ולגמילה מסמים.
החל משנת 2003 הוא חוקר בכיר במרכז אוסטן ריגס בסטוקברידג', מסצ'וסטס וכן החל משנת 1974 מדריך, ובמשך 7 שנים אנליטיקאי מלמד במכון הפסיכואנליטי בוושינגטון די. סי.. בשנים 1981–1984 כיהן כיושב ראש החברה הפסיכואנליטית של מדינת וירג'יניה.
במסגרת איגוד הפסיכיאטרים האמריקאים בשנים 1982–1992 הוא מנהל שותף בקבוצת העבודה בתחום הסטיות מיניות.
בשנים 1975-1974 לימד וולקן פרופסור אורח באונטיברסיטת אנקרה.
בשנים 2009–2010 כיהן כיושב ראש הקולגיום של הפסיכואנליטיקאים האמריקאים.